Sermur

Sermur estas franca komunumo lokita en la departemento Creuse kaj en la regiono Limoĝio. Ĝi havis 128 loĝantojn laŭ censo plenumita en 1999.


 Geografio 
Sermur etendiĝas sur 19,50 km², kaj havis 128 loĝantojn laŭ la lasta oficiala censo, tiel ke la loka loĝdenso estas nur 6 homoj po kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo.

La regiono ĉefe konsistas el malaltaj montoj kaj altebenaĵoj : la plej alta punkto de Sermur situas je alteco de 725 metroj.

 Historio 
Antaŭ la franca revolucio de 1789 kaj la kreado de la departemento Creuse en 1790, Sermur apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ino Brigitte Lenoir, kiu do fariĝis la loka urbestro.

 Monumentoj 
Meze de la vilaĝo elstaras la turo de Sermur, kiu datiĝas de la 11-a jarcento. Restas hodiaŭ nur la bazo de la turo, proksimume 10-metrojn alta.

 Administrado 
Sermur apartenas al la kantono de Auzances, kies ĉefurbo estas Auzances. Tiu kantono mem estas parto de la arondismento de Aubusson, unu el la du arondismentoj de la departemento Creuse.

 Vidu ankaŭ 
 Komunumoj de Creuse
 Kantono de Auzances

Kategorio:Komunumoj de Creuse